

KINNITATUD

RMK riigihangete osakonna juhataja

käskkirjaga nr. 1-47.2722/1.

## Hanke nimetus ja viitenumber

* 1. Hanke nimetus: Helme paisu likvideerimine
  2. Riigihanke viitenumber: 248113
  3. Klassifikatsioon: 45112320-4 Maaparandustööd; 45112400-9 Kaevetööd; 77210000-5 Metsaraieteenused
  4. Hankemenetluse liik: avatud hankemenetlus
  5. Rahastaja fond: Euroopa Liidu Ühtekuuluvusfond
  6. Projekti nimetus: Vooluveekogude tervendamine
  7. Projekti number: 2014-2020.8.01.20-0274
  8. Meede: 2014-2020.8.1 Kaitsealuste liikide ja elupaikade säilitamine ning taastamine

## Hanke läbiviija

RMK riigihangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHRi peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHRi süsteem automaatteavituse registreeritud isikutele. Samuti esitab hankija kõik otsused pakkujatele eRHR süsteemi kaudu, mille lisamise kohta saadab eRHRi süsteem automaatteavituse.

### pakkumuste esitamine

Pakkumus tuleb esitada elektrooniliselt eRHRi keskkonna kaudu aadressil https://riigihanked.riik.ee hanketeates toodud ajaks.

### pakkumuste avamine

Pakkumused avatakse hankija poolt eRHRi keskkonnas hanketeates toodud aja saabumise järel.

1. ***Hanke lühikirjeldus***
   1. Töö eesmärgiks on kalade rändetingimuste parandamine Helme paisul koos jõesängi korrastamise ja ülekäigu taastamisega. Tööobjekt asub Helme jõel Valga maakonnas Tõrva vallas Helme alevikus Valgamaa Kutseõppekeskuse katastriüksusel (kat. tunnus 20303:001:0001).
   2. Tööde teostamise aluseks on Kobras OÜ poolt koostatud „Helme paisu likvideerimise projekt“ (Töö nr 2022-198) (Lisa 4 – Projekt).
   3. **Tööde raames on vaja teostada järgmised tööd;**

* Eeltööd (Puidu kokkuvedu ja hakkimine)
* Truubi (10 m) rajamine koos ülepääsutee (pealtlaius 4 m) ehitamisega
* Loodusliku jõesängi taastamine
* Silla rekonstrueerimine
* Puidust laudtee rekonstrueerimine
* Heakorratööd
* Ehitusjärgne tööde teostusmõõdistamine ja akti esitamine
  1. Töödega on lubatud alustada 1. juunist 2023. Töövõtja annab tellijale valmis töö lõplikult üle hiljemalt **31. oktoober 2023.**
  2. Rajatud töödele on nõutav garantii kestvusega 2 aastat alates vastuvõtuakti allkirjastamisest Tellija poolt.
  3. **Objektiga on kohustuslik eelnev juhendatud tutvumine hankijaga.** **Eelnevalt registreeruda:** Jan Ruukel, 516 3074, e-post [jan.ruukel@rmk.ee](mailto:jan.ruukel@rmk.ee)

**Kogunemiskoht:** Kogunemiskoht: Helme jõel Valga maakonnas Tõrva vallas Helme alevikus Valgamaa Kutseõppekeskuse katastriüksusel (kat. tunnus 20303:001:0001).

* 1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri. **Juhul, kui pakkuja ei ole nimetud kuupäevadel osalenud objektiga juhendatud tutvumisel, jätab hankija pakkumuse läbi vaatamata**.
  2. Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (https://riigihanked.riik.ee ).
  3. Hankija ei ole jaotanud hanget osadeks, kuna see ei ole majanduslikult ja töökorralduslikult otstarbekas.
  4. Hankija soovib hankelepingu sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  5. Iga viidet, mille hankija teeb riigihanke alusdokumentides mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb riigihanke alusdokumentides ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

1. ***Tööde iseloomustus ja tingimused***
   1. **Kohustuslik on tööobjektiga tutvumine kohapeal, arvestama peab asjaoluga, et lõplikud spetsiifilised lahendused ja töömahud võivad täpsustuda tööde käigus.**
   2. Pakkumused tööde maksumuse kohta tuleb esitada vastavalt Lisas 1 toodud Hinnapakkumuse vormile. Pakkujal tuleb arvestada projekti LISA 2 väljatoodud mahtudega. Pakkujal tuleb arvestada, et erinevalt projektist tuleb rajatav tee ehitada 4 m. laiuselt.
   3. Tööde teostaja peab täitma dokumendis „RMK Keskkonnanõuded metsatöödel“ (Töövõtulepingu Lisa 1) toodud nõudeid.
   4. Tellija poolt edastatakse töövõtjale teostatava raadamise asukoha kohta SHP formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.
   5. Töövõtja peab alustama töödega esimesel võimalusel, kuid mitte hiljem kui 5 (viis) päeva pärast Tellija poolt edastatud sellekohast teadet.
   6. Enne töödega alustamist viib Tellija läbi juhendamise objektil töid teostatavatele isikutele. Töövõtja ei tohi ilma Tellija loata lubada tööle juhendamist mitteläbinuid isikuid.
   7. Tööde teostaja peab Tellija nõudmisel töid teostavale tehnikale (ekskavaatorile) paigaldama GPS seadme ja võimaldama Tellija esindajal juurdepääsu GPS seadme jälgimise tarkvarale.
   8. Töövõtjal peab olema valmidus teostada töid selliselt, et ekskavaatori liikumisel ja tööde tegemisel paigaldatakse liikumisteele teisaldatavad plaadid või matid.
   9. Tellijal on õigus esitada täiendavaid nõudeid kasutatavale tehnikale (Näiteks: ekskavaatori lintide laius vähemalt 100 cm või muud sarnast), kui see on vajalik keskkonnakaitselistel kaalutlustel ning töö parima lõpptulemuse saavutamiseks.
   10. Kõik vajalikud kooskõlastused transpordivahenditega tööaladele liiklemiseks ja tehnika transportimiseks läbi tööalasi ümbritsevate kinnistute, mida hankedokumendis ei ole kirjeldatud, taotleb töövõtja iseseisvalt ning kannab kõik sellega kaasneda võivad kulud.
   11. Töödega ei tohi alale tekitada pinnasekahjustusi. Vajadusel tuleb tööalale pääsemiseks rajada ajutine tee mis tuleb peale tööde lõppemist likvideerida. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale. Töövõtja on kohustatud taastama või hüvitama tööde käigus hävinenud või kahjustatud objektid.
   12. Tööde teostamisel tuleb jälgida keskkonnanõudeid ja looduskaitselisi piiranguid. Looduskaitselised piirangud on kirjeldatud projekti peatükis 1.2. **Lubamatu on tehnikaga vees liikudes kütte ja määrdeainete sattumine pinnasesse ja jõkke. Töödeks kasutatava tehnika tankimine peab toimuma väljaspool jõge.**
   13. Tellijal on õigus keskkonnakaitselistel kaalutlustel, ebasobivate ilmastikutingimuste korral või ebasobiva tehnika või valede töövõtete kasutamisel täiendava etteteatamiseta koheselt tööd peatada.
   14. Juhul, kui hankemenetluses kvalifitseerimisel tuginetakse teiste isikute näitajatele, siis peab töövõtja tagama, et hankelepingut täidavad proportsionaalselt vastavas osas tema ülesandel isikud, kelle kvalifikatsioonile on töövõtja hankemenetluses kvalifitseerimisandmete esitamisel tuginenud.
2. ***Tööde tehniline kirjeldus*** 
   1. **Töödeks kasutatav tehnika**

Eduka pakkumuse teinud pakkuja peab hiljemalt Lepingu sõlmimise hetkeks omama või volituse alusel kasutama tehnikat, mis võimaldab teostada hankedokumendis kirjeldatud töid.

Enne tööde algust tuleb olemasolev olukord nii ligipääsuteel kui tööalal fotodel fikseerida.

* 1. **Ligipääsud**

Ligipääsud taastamisalale on kirjeldatud projekti peatükis 2.1. Tehnikaga läbi Helme pargiala liikumisel tuleb vältida rööbaste tekkimist ja pinnase kahjustamist. Selleks tuleb kasutada vajadusel eritehnikat, mille pinnasesurve on võimalikult madal. Kõik masinate liikumisel tekitatud pinnase kahjustused tuleb koheselt likvideerida.

* 1. **Ettevalmistustööd**

Töövõtja peab enne töödega alustamist olema veendunud, et tööobjektide piirid ja teostatavate tööde asukohad on arusaadavad. Vajadusel tuleb teostada täiendav markeerimine. Samuti peab töövõtja järgima projektis kirjeldatud looduskaitselisi piiranguid.

Taastamistööd tuleb teostada mehhaniseeritult, kasutades oludesse sobivat eritehnikat. Erandlikel juhtudel, kus pinnase kandevõime ei ole piisav masinate kasutamiseks, võib projektis esitatud lahendused Tellija nõusolekul asendada käsitsi välja ehitatavate lahendustega.

Kõik tööde mahud on kirjeldatud eraldi projekti LISAS 2.Tööjoonised ja load asuvad hankedokumentide lisades.

* 1. **Eeltööd (Raadamine ja koondatud puidu hakkimine/purustamine)**

Enne tööde algust tuleb olemasolev olukord kogu tööalal ja liikumisteel fotodel fikseerida. Raietööd on kirjeldatud projekti peatükis 2.3. **Veest eemaldatava puidu asukohad ja ligipääsutee äärest eemaldatavate puude oksad tuleb enne tööde algust üle vaadata koos töö tellijaga.**

Teostatavad tööd:

* Jõest veevoolu takistavate puidu, okste ja muu risu eemaldamine.

Veevoolu takistavad puud, oksad ja risu tuleb likvideerida ca. 50 m pikkusel lõigul. Olemasolevast paisust 13 m ülesvoolu ja 37 m allavoolu.

* Helme pargis oleva ligipääsutee ääres tehnikaga liikumist takistavate puude okste eemaldamine. **Raietöid (töid segavate puude okste kärpimine jms) tohib teostada ainult kutsetunnistusega arborist.**
* Tööalale varasemalt koondatud puidu kokkuvedu Tõrva vallaga kokkulepitud laoplatsi ja materjali hakkimine/ purustamine. Laoplatsi asukoht lepitakse kokku vahetult enne tööde algust.
  1. **Truubi rajamine koos ülepääsutee ehitamisega**

Antud tööd on kirjeldatud projekti peatükis 2.4. ja mahud projekti lisas 2. Erinevalt projektiston truubi pikkus 10 m ja truubile rajatava tee pealtlaius 4m. **Hinnapakkumuse koostamisel peab pakkuja iseseisvalt leidma suurematele truubi ja tee mõõtudele vastavad materjalide mahud.**

* 1. **Loodusliku jõesängi taastamine**

Antud tööd on kirjeldatud projekti peatükkides 2.5.-2.7.

Teostatavad tööd:

* Betoonist paisu konstruktsioonide ja tugimüüride lammutamine koos mittesobiliku täitematerjali utiliseerimisega

Hinnapakkumusel peab arvestama, et jõesopi täitmiseks mittesobilik materjal (metallosad, muu mittesobilik materjal) tuleb töövõtjal utiliseerida.

* Jõesopi pinnasega täitmine

Kohapealse kasutatava täitematerjali maht on ca. 120 m3. Juurde on vaja vedada hinnanguliselt 30 m3 täitepinnast.

* Kasvupinnase paigaldamine
* Jõest pinnasevalli/sette eemaldamine
* Kivikindlustuse rajamine
* Geotekstiili paigaldamine
* Veerise ja graniitkivi kihi rajamine
* Suurte voolurahustuskivide paigaldamine
  1. **Silla rekonstrueerimine**

Antud tööd on kirjeldatud projekti peatükis 2.8. ja mahud projekti lisas 2. ning lisas 4

* 1. **Puidust laudtee rajamine**

Antud tööd on kirjeldatud projekti peatükis 2.9.ja mahud projekti lisas 2. joonis on leitav projekti lisadest.

* 1. **Heakorratööd**

Heakorratööd on kirjeldatud projekti peatükis 2.10. ja mahud projekti lisas 2

* 1. **Ehitusjärgne tööde teostusmõõdistamine ja akti esitamine**

Pärast tööde lõppu tuleb tööde teostajal koostada ehitusjärgne koordinaatidega seotud teostusjoonis ja see esitada tööde tellijale.

## Pakkumuse hinna ja eseme väljendamise viis ja hindamiskriteeriumid

## Pakkuja esitab lisaks eRHR süsteemis esitatavale pakkumuse maksumusele ka hankedokumentide Lisa 1 - Hinnapakkumuse vormi. eRHR süsteemis märgib pakkuja ainult Lisa 1 - Hinnapakkumuse vormilt pakkumuse maksumuse kokku ilma käibemaksuta. Juhul kui need maksumused erinevad teineteisest, loeb hankija õigeks Lisa 1 - Hinnapakkumuse vormil pakutud pakkumuse maksumust, eeldusel, et ei esine arvutusvigu.

* 1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega pakkumuse.
  2. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate ehitustööde ja materjalide ühikuhinnad ning maksumused. Ühegi kuluartikli (ehitustöö, materjali) maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  3. Võrdselt madalaima maksumustega pakkumuste korral selgitatakse edukas pakkumus nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.

## Hankija sätestatud tingimused hankelepingu sõlmimisel

* 1. Hanke läbiviimise tulemusena sõlmitakse hankeleping ühe edukaks tunnistatud pakkujaga.
  2. Hankelepinguga ei võrdsustata edukaks tunnistatud pakkumust, vaid sõlmitakse eraldi hankeleping.
  3. Hankeleping sõlmitakse mõistlikul esimesel võimalusel peale hankemenetluses lepingu sõlmimise võimaluse tekkimist. Edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud hankelepingu hankijale viivitamatult peale allkirjastamist.

## Märkus selle kohta, millisel juhul hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, kui:

* 1. kõigi vastavaks tunnistatud pakkumuste maksumused ületavad hankelepingu eeldatavat maksumust või kui need on hankija jaoks muul moel ebamõistlikult kallid;
  2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hinnapakkumuse vorm
  2. Lisa 2 – Hankelepingu vorm
  3. Lisa 3 – Pakkumuses kasutatavad vormid
  4. Lisa 4 – Helme paisu likvideerimise projekt